पीढ़ियों से परिष्वमत होते आये इस परंपरागत पेशे ने आज इन गूजरों को एक कुशल-दक्ष ‘दुग्ध-उत्पादक’ बना दिया है। इस तरह गूजर आदि काल से चले आ रहे इस पेशे के जीवन्त इतिहास और सच्चे प्रतिनिधि हैं। इन्हें अगर हम ‘दूध उत्पादन परम्परा’ का आदि गुरू कहें तो अतिश्योक्ति नहीं होगी। जहां तक उत्तराखण्ड का सम्बन्ध है, ये गूजर दीवाली से होली तक यहां रहते हैं और फिर पेड़ों में पत्तियां कम हो जाने के कारण ये गढ़वाल के पहाड़ी इलाकों के बुग्याल (अधिक ऊंचाई पर चारे के मैदान) में जाकर अपनी भैंसों को चराते हैं। जब ये पशु गर्मियों में बुग्यालों में जाते हैं तो वहां वनस्पतिक औषधी पादप युक्त खूब हरी घास मिल जाती है। साथ ही झरनों से शुद्ध पानी भी। इस तरह हरी घास खाने से इन्हें पानी की ज्यादा जरूरत भी नहीं पड़ती। इन पशुओं के साथ कुत्ते, खच्चर तथा एक-दो गाय बकरियां भी रहती हैं।